Ανδριάντας του Ουίλιαμ Γλάδστωνα

Ο Ανδριάντας του Ουίλιαμ Γλάδστωνα είναι έργο του Γεώργιου Βιτάλη και βρίσκεται έξω από το Πανεπιστήμιο Αθηνών.

 Ιστορία 
Ο ανδριάντας αυτός ήταν παραγγελία του Πανεπιστημίου Αθηνών και δόθηκε στον Βιτάλη μετά από διαγωνισμό στα 1883 αφού τον κέρδισε. Τελείωσε το 1888 και εκτέθηκε στα Δ΄Ολύμπια. Προπλασμά του υπάρχει στην Τήνο (Μουσείο Τηνίων Καλλιτεχνών).Ηλίας Μυκονιάτης, Νεοελληνική γλυπική, Εκδοτική Αθηνών, Αθήνα, 1996, σελ.186 Η Ελληνική κυβέρνηση έστειλε τον Γεώργιο Βιτάλη στην Αγγλία για να μελετήσει τα φυσιογνωμικά χαρακτηριστικά του Γλάδστωνα ,και να ολοκληρώσει τις σπουδές του.Χρύσανθος Χρήστου-Μυρτώ Κουμβακάλη-Αναστασιάδη, Νεοελληνική Γλυπτική 1800-1940,εκδ. Εμπορική Τράπεζας της Ελλάδας, Αθήνα, 1982, σελ.51 Προτομή από πεντελικό μάρμαρο εστάλη και στον ίδιο τον άγγλο πολιτικό.Ηλίας Μυκονιάτης, Νεοελληνική γλυπική, Εκδοτική Αθηνών, Αθήνα, 1996, σελ.187

 Περιγραφή 

Ο Γλάδστωνας εικονίζεται όρθιος, σε στάση ρήτορα, με το σώμα σε τρια τέταρτα προς τα δεξιά, το κεφάλι σε ελαφρή στροφή προς τα αριστερά, κίνηση που συνοδεύει και η προβολή του αριστερού ποδιού. Έχει το δεξί χέρι σε έκταση, ενώ το αριστερό κρατάει τον κύλινδρο με τη Συνθήκη του Βερολίνου, και κάτω,πλάι από το αριστερό του πόδι, βρίσκονται δύο βιβλία, αναφορά στην ιδιαίτερη αγάπη του για τα ομηρικά ποιήματα. Ο καλλιτέχνης τον αποτυπώνει τη στιγμή που μιλάει προφανώς για τα δίκαια της Ελλάδος, ντυμένο με κουστούμι της εποχής του, συνδυάζοντας ρεαλιστικά στοιχεία, και ιδεαλιστικούς κλασικιστικούς τύπους. Το βλέμμα του είναι προσηλωμένο κάπου μακρυά αλλά η χειρονομία του μοιάζει επιφανειακή. Η διάσταση των ποδιών δίνει εξωτερική ασφάλεια και εσωτερική βεβαιότητα στη μορφή.

Παραπομπές

Πηγές
Χρύσανθος Χρήστου-Μυρτώ Κουμβακάλη-Αναστασιάδη, Νεοελληνική Γλυπτική 1800-1940,εκδ. Εμπορική Τράπεζας της Ελλάδας, Αθήνα, 1982.
Ηλίας Μυκονιάτης, Νεοελληνική γλυπική, Εκδοτική Αθηνών, Αθήνα, 1996

Κατηγορία:Αγάλματα στην Ελλάδα
Γ